Philippe Starck vuonna 2011.
**Philippe Patrick Starck** (s. 18. tammikuuta 1949 Pariisi) on ranskalainen muotoilija. Hänen työnsä ulottuvat sisustus- ja huonekalusuunnittelusta kodin käyttöesineisiin ja jopa rakennuksiin.

Ura
---

Starck opiskeli muotoilua yksityisessä pariisilaisessa École Camondo -oppilaitoksessa ja perusti vuonna 1968 ensimmäisen design-yrityksensä, joka erikoistui ilmalla täytettäviin tuotteisiin. Vuodesta 1975 Starck on suunnitellut sekä sisustuksia että tuotteita. Ura lähti nousuun 1982 hänen suunniteltuaan sisustuksen Ranskan silloiselle presidentille François Mitterrandille.

Monipuolisen Starckin suunnittelutyöt ulottuvat Microsoftille tehdystä optisesta hiirestä satoja miljoonia dollareita maksaviin luksusjahteihin ja olutpakkauksiin. Häneltä tilattiin myös suunnitelma Virgin Galactic -yhtiön "avaruuslentoasemaksi" New Mexicossa.

### Tuotesuunnittelua

Juicy Salif
Philippe Starckin tunnetuimpia ja myydyimpiä tuotteita on Alessille vuonna 1990 suunniteltu hämähäkkimäinen *Juicy Salif* -sitruspuristin.

Vuonna 2008 hän suunnitteli *Zikmu Parrot* -nimiset langattomat kaiuttimet Applen iPod- ja iPhone-laitteille. Neljää vuotta myöhemmin projekti jatkui langattomien *Parrot Zik* -kuulokkeiden myötä. Starck on suunnitellut myös koteloita LaCie-yhtiön kiintolevyille sekä rannekelloja Fossil-merkille. Vuonna 2002 Starck suunnitteli suhteellisen edullisen tuotesarjan yhdysvaltalaiselle Target-tavarataloketjulle.

### Kalusteita ja sisustuksia

Kalusteita Starck on suunnitellut erityisesti italialaiselle Kartellille, usein polykarbonaatti-muovimateriaalista. Näihin kuuluvat läpinäkyvä *Louis Ghost* -tuoli, *Ero|S|* -tuoli, *Bubble Club* -sohva ja -nojatuoli sekä *La Bohème* -tuoli. Yhdysvalloissa hän on ollut mukana toisen maailmansodan aikaisen Navy Chair -tuolin uudelleenlanseerauksessa ja suunnitellut sen seuraksi muitakin kalusteita.

Philippe Starck on sisustanut useita ravintoloita eri puolilla maailmaa, kuten hongkongilaisen The Peninsula -hotellin 28. kerroksen ravintolan, jonka erikoisuutena ovat miestenhuoneen maisemaikkunaa vasten sijoitetut pisoaarit. Hänen varhaisimpia ravintolasisustuksiaan oli pariisilainen Café Costes 1984, josta syntyi samanniminen tuolimalli. Los Angelesissa Starckin sisustuksia on toteutettu moniin ravintoloihin.

Starckin sisustamiin hotelleihin lukeutuvat New Yorkin Royalton, Paramount ja Hudson, Miamin Delano Hotel ja Los Angelesin Mondrian Hotel. Lontoossa Starck on suunnitellut sisustuksen St. Martins Lane- ja Sanderson-hotelleihin.

Vuoteen 2022 saakka Starckin on määrä suunnitella yökerhoyrittäjä Sam Nazarianin uutta hotelliketjua SLS Hotels, jonka ensimmäinen kohde avattiin Beverly Hillsissä 2008. Tyttärensä Aran kanssa hän toteutti sisustustöitä Pariisin Le Meurice -hotellissa.

Muita Starckin muotoiluprojekteja ovat tuulivoimalat Pramac-yhtiölle, Eurostar-junien sisustukset sekä tokiolaisen Asahi-panimon oluttupa.

Kuvia
-----

* Jahti AJahti *A*
* Starckin suunnittelema Aprilia Moto 6.5 -moottoripyörä.Starckin suunnittelema Aprilia Moto 6.5 -moottoripyörä.
* Aseen muotoinen lampunjalkaAseen muotoinen lampunjalka
* Minimum Table (Cassina); Louis Ghost- ja Victoria Ghost-tuolit (Kartell).*Minimum Table* (Cassina); *Louis Ghost*- ja *Victoria Ghost*-tuolit (Kartell).
* Starckin suunnittelemat katuvalot Ranskan Metzissä.Starckin suunnittelemat katuvalot Ranskan Metzissä.

Lähteet
-------

1. ↑  Philippe Starck profile Kettererkunst.com. Viitattu 8 December 2011.
2. ↑  Microsoft Optical Mouse by Starck *microsoft.com*.
3. ↑  Motor Yacht A starck.com.  Arkistoitu 9 marraskuu 2013. Viitattu 18 February 2012.
4. ↑  Philippe Starck to design Virgin Galactic spaceport *The Register*.  14 December 2005.
5. ↑  Virgin rocket-ship terminal revealed  5 September 2007. The Register.
6. ↑  Starck Desktop Hard Drive  5 January 2010. LaCie. Viitattu 8 December 2011.
7. ↑  Heller, Lara. "Target to launch 'Starck Reality' with more than 50 products", *DSN Retailing Today*, 22 April 2002.
8. ↑  Peace Work *Metropolis Magazine*.  Arkistoitu 2 syyskuu 2006. Viitattu 29 March 2008.
9. ↑  Photos of the urinals at the Felix. Viitattu 8.12.2008.
10. ↑  Felix restaurant webpage Interior view of Felix restaurant, with view across harbor of Hong Kong Island (Arkistoitu – Internet Archive). Viitattu 8.12.2008.
11. ↑  Hudson Hotel, New York. Viitattu 8.12.2008
12. ↑  Delano hotel, Miami, USA Viitattu 8.12.2008
13. ↑  Mondrian hotel, Los Angeles Viitattu 8.12.2008
14. ↑  Philippe Starck's renovation of the Mondrian brings a fresh definition of glamour to Los Angeles, March 1997. Viitattu 8.12.2008
15. ↑  St Martins Lane hotel, London. Viitattu 8.12.2008
16. ↑  Caroline Roux. *Blueprint*. 'It's showtime', October 1999. Viitattu 8.12.2008.
17. ↑  Rebecca Letty, *The Sunday Times*, 'Staying power', 23 April 2000. Viitattu 8.12.2008
18. ↑  *The Revelation*,  Viitattu 18.4.2008
19. ↑  "Philippe Starck démocratise l'écologie" (Arkistoitu – Internet Archive) by Cédric Morisset, *Le Figaro* (29 April 2008)
20. ↑  Luciana Lorenzo: Green Energy Design: Democratic Ecology di Philippe Starck *Demotec.wordpress.com*.  18 April 2008. Design, Moda e Tecnologia. Viitattu 8 December 2011. (italiaksi)
21. ↑  "Multi-million facelift for Eurostar", BBC News Online, 27 May 2003. Luettu 27 December 2007.
22. ↑  "Eurostar designer derides comfy clothes", BBC News, 28 May 2003.
23. ↑  Asahi Beer Hall (review) bento.com.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Philippe Starck**.
* Starck.com: Philippe Starckin virallinen sivusto
* Emeco-tuolien sivusto (Arkistoitu – Internet Archive)
* Philippe Starck puhuu TED-tapahtumassa
* Philippe Starckin esineitä MoMA:n kokoelmissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Belgia
* Yhdysvallat
* Tšekki
* Australia
* Alankomaat

 |
|  |
| Taiteenala | 
* KulturNav
* Museum of Modern Art
* Victoria
* RKD Artists
* ULAN

 |
|  |
| Henkilöt | 
* Deutsche Biographie
* Structurae
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Philippe Starck